रबिबाराव जानाय बे बिजाब बेखेवनाय हाबाफारि याव ड0 मेफि रजेनि सामलायनायाव थुनलाइयारी हाबाफारि खन्थाइ आवरायनाय, सल’ फरायथिनाय, फेस्ला बुंनाय, मेथाइ रोजाबनाय बायदि हाबाफारिजों जोबोद गाजा-गोमजायै खुंफुंनाय जादोंमोन। बे हाबाफारियाव साहित्य अकादेमि बान्था मोनगिरि धनश्री सर्गीयारी, जैस्रि बर’ शान्ति बसुमतारिजों लोगोसे बाक्सा, बरपेटा रड, गसाइगाव आरो कक्राझार हालामनि गोबां आइजो लिरगिरिफोरा बाहागो लादोंमोन।